cyanic-selkie/wikianc huggingface dataset:
Sanctuary
Επανένωση
Στις 24 Φεβρουαρίου 2017, κυκλοφόρησε το άλμπουμ "Inception", στο οποίο περιλαμβάνονται ηχογραφήσεις από το 1986, ντέμο για τον δίσκο "Refuge Denied".
Δισκογραφία
Στούντιο κυκλοφορίες
Πηγές
Κατηγορία:Αμερικανικά power metal συγκροτήματα Κατηγορία:Heavy metal συγκροτήματα από Ουάσινγκτον (πολιτεία) Κατηγορία:Μουσικά συγκροτήματα από το Σιάτλ
Ελληνοσερβικό πρωτόκολλο του 1928
Το Ελληνοσερβικό πρωτόκολλο του 1928 ήταν μία συνθήκη μεταξύ Ελλάδας και της Σερβίας που υπογράφηκε στο Βελιγράδι στις 11 Οκτωβρίου 1928 και ήταν επακόλουθο του Ελληνοβουλγαρικού Πρωτοκόλλου Πολίτη-Καλφώφ και του Ελληνοϊταλικού συμφώνου φιλίας, συνδιαλλαγής και δικαστικού διακανονισμού του 1928. Το πρωτόκολλο ρύθμιζε την ελεύθερη ζώνη της Θεσσαλονίκης που είχε παραχωρηθεί στη Σερβία για να έχει πρόσβαση στη θάλασσα με την Ελληνοσερβική συμφωνία του 1913.
Βάση του πρωτοκόλλου η Σερβία θα είχε δικούς της τελωνειακούς στην ελεύθερη ζώνη του λιμένα. Θα είχε τον έλεγχο της σιδηροδρομικής γραμμής από Γευγελή προς Θεσσαλονίκη χωρίς να εγύρει αξιώσεις κυριαρχίας προς την Ελλάδα. Αν παρουσιάζονταν περαιτέρω διαφωνίες με τη σιδηροδρομική γραμμή οι δύο χώρες θα προσέφευγαν σε διεθνή διαιτησία. Ένας όρος που έθεσε η Ελληνική πλευρά ήταν ότι δεν θα επιτρεπόταν η μεταφορά πολεμικού υλικού αν η Γιουγκοσλαβία ήταν η επιτιθέμενη χώρα.
Νέα Βύσσα
Η Νέα Βύσσα είναι κωμόπολη της Περιφερειακής Ενότητας Έβρου στη Θράκη.
Γεωγραφικά - Γενικά στοιχεία
Η Νέα Βύσσα βρίσκεται στο βόρειο άκρο του νομού Έβρου, δώδεκα (12) χιλιόμετρα βόρεια της Ορεστιάδας και δίπλα από τον Έβρο ποταμό. Η Νέα Βύσσα είναι η βορειότερη κωμόπολη της Ελλάδας. Αναλυτικότερα η Νέα Βύσσα με πληθυσμό 1.679 κατοίκους (απογρ. 2021), βρίσκεται στις χαμηλές παρέβριες περιοχές (υψόμετρο 35 μέτρα ) και στο βορειοανατολικότερο πεδινό σημείο του νομού Έβρου, νότια από την παλιά ελληνική πόλη Αδριανούπολη (Ουσκουδάμα). Ο λαός και το όνομά της προέρχεται κατά πάσα πιθανότητα από τον πανάρχαιο πολεμικό λαό των Βησσών και παλιότερα αναφερόταν κατά παράφραση στην προφορική ομιλία ως Μπόσνα/Bosna.
Οι στολές της Βυσσιώτισσας (https://gr.pinterest.com/pin/419819996494059967/) είναι πολύ εντυπωσιακές. Τα παλιά σπίτια είναι κτισμένα με παραδοσιακό τρόπο. Η οικογένεια του Κωνσταντίνου Καραθεοδωρή καταγόταν από το Βοσνοχώρι, οι κάτοικοι του οποίου, μετά τη μικρασιατική καταστροφή, εγκαταστάθηκαν το 1923 στο Αχυροχώρι, το οποίο μετονομάστηκε το 1932 σε Νέα Βύσσα. Είναι πατρίδα του Φιλικού Γιώργη Παπά ο οποίος εντάσσεται στους σπουδαιότερους αγωνιστές της Επανάστασης του 1821.
Ιστορικά στοιχεία
Ο λαός της φημολογείται οτι προέρχεται, κατά πάσα πιθανότητα, από τον πολεμικό λαό της Θράκης των Βησσών (ή Βέσσων), που κυριαρχούσε στην ίδια περιοχή και που, όπως αναφέρει πρώτος ο Ηρόδοτος, ήταν φύλο του έθνους των Σατρών, που με άδεια τους είχαν την επιμέλεια χρηστηρίου του Διονύσου. Οι Βησσοί ήταν λαός ατίθασος, πολεμικός και ληστρικός. Μέχρι το 183 π.Χ. αναφέρονται ως ο κυριότερος λαός της Θράκης.
Μέχρι τα πρώτα χρόνια της οθωμανοκρατίας κανένας ιστορικός, γεωγράφος ή περιηγητής δεν αναφέρει την ύπαρξη της κωμόπολης. Στα οθωμανικά χρόνια δεν έχουν βρεθεί καθόλου γραπτά στοιχεία. Για να επιχειρήσουμε να βρούμε την αρχή της ίδρυσής της, πρέπει να στηριχτούμε σε γενικά δεδομένα και στην παράδοση, που έχει ανακατευτεί με πολλές φανταστικές αναφορές και έχει δημιουργήσει διάφορες εκδοχές. Την εποχή της οθωμανοκρατίας λοιπόν, συναντούμε μια μικρή ομάδα οικογενειών που κατοικεί στο κέντρο της άλλοτε χώρας τους, σε μικρό οικισμό, 8 με 10 χλμ. περίπου νοτιοδυτικά της Αδριανούπολης, στις παρυφές υψωμάτων με την ονομασία Παλάτι. Η τοποθεσία αυτή βρίσκεται νότια από τη συμβολή του ποταμού Έβρου με τον Τούντζα, σε ένα σημείο που το ποτάμι σχηματίζει ένα ημικύκλιο.
Πριν από τη μετακίνησή του είχε διαμορφωθεί σε μια κωμόπολη με δώδεκα συνοικίες. Τα σόια έμεναν συνήθως στην ίδια συνοικία. Οι δρόμοι της ήταν ίσιοι από την μια άκρη του χωριού έως την άλλη. Είχε τρεις πλατείες. Η μία ήταν στο βόρειο μέρος της κωμόπολης, κοντά στο ποτάμι και ονομαζόταν Καβάκα, γιατί υπήρχε εκεί ένα τεράστιο "καβάκι" (λεύκα). Σε αυτήν την πλατεία γίνονταν οι χοροί και τα γλέντια του καλοκαιριού. Η δεύτερη βρισκόταν νοτιότερα της Καβάκας, σε μια τούμπα (ύψωμα) που υπήρχε εκεί. Την έλεγαν Αμπάρα, διότι εκεί βρισκόταν τα αμπάρια (αποθήκες), όπου έδιναν σαν φόρο στους Οθωμανούς. Η τρίτη βρισκόταν δίπλα στους μύλους του Σιαντίδη, στο νοτιοανατολικό μέρος της κωμόπολης και ονομαζόταν η πλατεία των μύλων. Το σχολείο και η εκκλησία βρισκόντουσαν στο βόρειο μέρος της κωμόπολης, δίπλα στο ποτάμι και ανατολικά από την Καβάκα. Υπήρχαν δύο σχολικά κτήρια, ανάμεσα στα οποία ήταν χτισμένη η εκκλησία το Αγίου Γεωργίου. Ο οικισμός αυτός, επειδή διέτρεχε τον κίνδυνο του πλήρους αφανισμού, λόγω του ότι βρισκόταν υπό τη διαρκή απειλή ληστών αναγκάστηκε να μετοικήσει πλησιέστερα προς την Αδριανούπολη, όπου και περιορίζονταν οι κίνδυνοι. Ο τόπος στον οποίο εγκαταστάθηκαν οι λίγες αυτές οικογένειες ήταν Βόσνιοι αιχμάλωτοι. Σε αυτούς οι Τούρκοι είχαν επιβάλει την καταναγκαστική εργασία της μεταφοράς των λαφύρων από τη βαλκανική χερσόνησο προς το εσωτερικό της αυτοκρατορίας τους. Οι Βόσνιοι, κατά τη διάρκεια της ανάπαυσης και της βοσκής των καμήλων έμεναν σε έναν πρόχειρο καταυλισμό που με τον καιρό ονομάστηκε Μπόσνα ("τόπος των Βοσνίων") (οι Τούρκοι το έλεγαν "Μποσνάκιοϊ"). Μετά τη μετοίκηση όμως των νέων κατοίκων, πήρε το όνομα Βοσνοχώριον. Εδώ πρέπει να σημειώσουμε ότι η παραμονή των Βοσνίων ήταν βραχύχρονη. Βέβαια σαν αποτέλεσμα της διέλευσης των Βοσνίων από το μέρος εκείνο, έμεινε μόνο η ονομασία του οικισμού ως Βοσνοχώρι.
Οι νέοι κάτοικοι έχοντας απαλλαχθεί από τους επιδρομείς, επιδόθηκαν σε ασχολίες, όπως γεωργία, κτηνοτροφία, σηροτροφία, αμπελουργία και υφαντουργία. Η κωμόπολη τροφοδοτούσε την Αδριανούπολη με άφθονα λαχανικά και φρούτα, καθώς είχε πολλούς λαχανόκηπους. Εθνολογικά οι κάτοικοι ήταν κατά συντριπτική πλειοψηφία ορθόδοξοι Ρωμιοί. Κάθε μέρα με τα κάρα τους οι λαχανοπαραγωγοί έφερναν φρέσκα λαχανικά στην Αδριανούπολη, έχοντας πάντα μαζί τους και από έναν ή δύο βοηθούς, είτε παιδιά τους, είτε παραγιούς. Σύντομα οργανώθηκαν σε μια λαμπρή κοινότητα (Δημογεροντία), η οποία, αφού απέκτησε μεγάλη διοικητική ισχύ, κατόρθωνε να ιδρύει σχολεία και ναούς, να διορίζει δασκάλους και να προσδεθεί στο άρμα της ελληνικής εθνικής ιδέας.
Νεότερα χρόνια
Το 1920 με την απελευθέρωση της περιοχής η Μπόσνα ονομάστηκε Βύσσα. Τον Αύγουστο το 1923, με την υπογραφή της συνθήκης της Λοζάννης, η οποία ρύθμιζε τα σύνορα και την ανταλλαγή των πληθυσμών, η Βύσσα (Μπόσνα) δόθηκε στους Τούρκους, μαζί με την Σιδηρόπετρα (Ντεμιρτάς). Ο κάτοικοι του Βοσνοχωρίου - Μπόσνα εγκαταστάθηκαν στην τωρινή τοποθεσία 4χλμ. Νοτιότερα, δίπλα στα σύνορα, σε περιοχή που βρισκόταν ο τουρκικός οικισμός Αχύρ - Κιοϊ, που το 1920 σήμαινε Σταυλοχώρι ή κατά παραλλαγή του 1930 Αχυροχώρι. Οι κάτοικοι προτίμησαν αυτή τη λύση, διότι τα περισσότερα χωράφια τους είχαν απομείνει στο ελληνικό έδαφος (Παπάς - Γιολιού και Παλάτι) και θεώρησαν την εγκατάστασή τους στον Αχυροχώρι προσωρινή και τη γρήγορη επιστροφή τους στο Βοσνοχώρι σίγουρη.
Το 1930, ο καθηγητής του Γυμνασίου Αδριανούπολης Λαμπουσιάδης, στον οποίο ανατέθηκε από τη Διοίκηση να δώσει στον οικισμό την καταλληλότερη ονομασία, μετονόμασε τον οικισμό σε Νέα Βύσσα. Σταθμός της Αδριανούπολης ήταν το Καραγάτς - για αυτό και παραχωρήθηκε στους Τούρκους αν και βρίσκεται στην δυτική όχθη του Έβρου ποταμού - και τα τουρκικά τρένα που πήγαιναν στην Αδριανούπολη περνούσαν από ελληνικό έδαφος (τη Νέα Ορεστιάδα) και τα ελληνικά τρένα που κατευθύνονταν βορειότερα περνούσαν από το τουρκικό (Καραγάτς). Τον Οκτώβριο του 1971 οι Τούρκοι έκαναν νέα γραμμή Αλπουλού - Αδριανούπολη - Καπού Κουλέ χωρίς να διασχίζουν πλέον το ελληνικό έδαφος. Ο σταθμός του Καραγάτς καταργήθηκε και το 1975 η χώρα μας κατασκεύασε νέα γραμμή από Νέα Βύσσα μέχρι Μαράσια, οπότε τα ελληνικά τρένα δεν περνούν πλέον από τουρκικό έδαφος.
Το Καραγάτς (Παλαιά Ορεστιάδα) δεν έχει πια την παλιά αίγλη του σιδηροδρομικού σταθμού και της ευρωπαϊκής του κοινωνικής ζωής που είχε άλλοτε. Τώρα είναι ένα ασήμαντο χωριουδάκι. Οι σιδηροδρομικές γραμμές ξηλώθηκαν. Το μεγάλο κτίριο του σταθμού έγινε το πανεπιστήμιο Trakya Üniversitesi και οι σπουδαστές πηγαινοέρχονται με λεωφορεία από την Αδριανούπολη. Ανατολικά της Αδριανούπολης κτίζονται νέα κτίρια του τουρκικού πανεπιστημίου και θα αποτελέσουν μια μεγάλη πανεπιστημιούπολη. Η Μπόσνα σχεδόν δεν υπάρχει. Μένουν μόνο μερικές οικογένειες κτηνοτρόφων και όλα τριγύρω είναι ερείπια. Μονάχα μία γέφυρα κατασκευάστηκε που συνδέει με την αντίπερα όχθη του ποταμού.
Στην Νέα Βύσσα υπάρχει λαογραφικό μουσείο, δημοτική βιβλιοθήκη, σιδηροδρομικός σταθμός, Τμήμα Συνοριακής Φύλαξης με σύγχρονη υλικοτεχνική υποδομή ελέγχου της συνοριογραμμής με υψηλή τεχνολογία και κατηρτισμένο προσωπικό και έχει φανερή και διαρκή -την ισχυρής αποτρεπτικής δύναμης πυρός- την παρουσία του Ελληνικού Στρατού για την ασφάλεια των συνόρων της Ελλάδας. Επίσης, λειτουργούν το Α΄ Νηπιαγωγείο, το Α΄ Δημοτικό Σχολείο, το Α' Γυμνάσιο και το Α΄ Λύκειο.
Αθλητισμός
Η ομάδα βόλεϋ του Αθλητικού Ομίλου Νέας Βύσσας αγωνίζεται στην Α2 Εθνική κατηγορία γυναικών και η ομάδα ποδοσφαίρου του Μουσικογυμναστικού Συλλόγου Ακρίτας Νέας Βύσσας αγωνίζεται στην Α κατηγορία της ΕΠΣ Έβρου.
Εκκλησιαστική υπαγωγή
Η Νέα Βύσσα επίσης αποτελεί την έδρα της Αρχιερατικής περιφέρειας της Δημοτικής ενότητας Νεας Βύσσας της Ιεράς Μητροπόλεως Διδυμοτείχου, Ορεστιάδος και Σουφλίου στην οποία συμπεριλαμβάνονται όλα τα χωριά της Δημοτικής ενότητας Νέας Βύσσας. Ο πολιούχος της είναι ο Άγιος Γεώργιος στον οποίο και είναι αφιερωμένος ο κεντρικός ναός της πλατείας. Επίσης στην Νέα Βύσσα βρίσκεται και ο Ιερός Ναός Αγίων Κωνσταντίνου και Ελένης (άνω Βύσσα). Ακόμη σε απόσταση περίπου 3 χιλιομέτρων από την κωμόπολη της Νέας Βύσσας βρίσκεται και η Ιερά μονή της Αγίας Σκέπης και Αγίας Παρασκευής. Στις 9 Ιουνίου 2013 σε περίοπτη θέση της κωμόπολης και με πανοραμική θέα στην Αδριανούπολη εγκαινιάσθηκε το ναϊδριο του Αγίου Ιωάννου Προδρόμου από τον Μητροπολίτη Διδυμοτείχου, Ορεστιάδος και Σουφλίου κ.κ. Δαμασκηνό.Το ναϊδριο είναι μετόχι της Ιεράς Μονής Αγίας Σκέπης και Αγίας Παρασκευής.
Παραπομπές
Κατηγορία:Κωμοπόλεις του νομού Έβρου Κατηγορία:Δήμος Ορεστιάδας
Α΄ Εθνική ποδοσφαίρου ανδρών 2001-2002
Το πρωτάθλημα της περιόδου 2001-02 ήταν το 43ο που διεξήχθη σε μορφή εθνικής κατηγορίας και το 23ο από καταβολής του επαγγελματικού ποδοσφαίρου. Το κατέκτησε ο Ολυμπιακός για έκτη συνεχόμενη χρονιά και 31η στην ιστορία του. Ο Ολυμπιακός ισοβάθμησε στο τέλος του πρωταθλήματος με την ΑΕΚ, όμως κατέλαβε την πρώτη θέση καθώς υπερίσχυσε στους μεταξύ τους αγώνες. Λόγω της επικείμενης αύξησης των ομάδων από 14 σε 16 την επόμενη περίοδο, υποβιβάστηκε μόνο μία ομάδα στη Β΄ Εθνική.
Πρωταθλητής
Ολυμπιακός
Οι αποκαλύψεις για το σκάνδαλο της «παράγκας»
Κατά τη διάρκεια του πρωταθλήματος υπήρξαν σημαντικές αποκαλύψεις που αφορούσαν το σκάνδαλο της «παράγκας», όπως χαρακτηρίστηκε τότε το βρώμικο ποδοσφαιρικό παρασκήνιο των τελευταίων χρόνων. Συγκεκριμένα κατά τη διάρκεια του Απριλίου του 2002, η εκπομπή «ζούγκλα» του δημοσιογράφου Μάκη Τριανταφυλλόπουλου έβγαλε στον αέρα συνομιλίες διαιτητών και παραγόντων, όπως ο διαιτητής του συνδέσμου Πειραιώς Γιάννης Σπάθας και ο παράγοντας Θωμάς Μητρόπουλος, οι οποίες υποδείκνυαν μία έντονη παρασκηνιακή δράση στον χώρο του ποδοσφαίρου. Την ίδια περίοδο η δημοσιογραφική εκπομπή "Η Δίκη", του δημοσιογράφου Κυριάκου Θωμαΐδη, έριχνε φως στον τρόπο που έλεγξαν την ΕΠΟ και την ΕΠΑΕ συγκεκριμένοι παράγοντες. Η έρευνα των τηλεφωνικών συνομιλιών, στην ουσία ξεκίνησε από το γραφείο του τότε Υφυπουργού Αθλητισμού, Γιώργου Φλωρίδη, και δεν είχε ουσιαστικά αποτελέσματα παρά την θύελλα των δημοσιευμάτων. Ωστόσο, μετά τη δημοσιοποίηση των συνομιλιών, ο Θωμάς Μητρόπουλος αποσύρθηκε και την ΕΠΟ ανέλαβε ο Βασίλης Γκαγκάτσης. Η εμπλοκή διαφόρων ομάδων στο εν λόγω "κύκλωμα" δεν αποδείχτηκε ποτέ, γι' αυτό και δεν υπήρξαν τιμωρίες.
Εξωτερικοί σύνδεσμοι
Κατηγορία:Α΄ Εθνική κατηγορία ποδοσφαίρου αντρών Ελλάδας Κατηγορία:Εγχώρια ποδοσφαιρικά πρωταθλήματα 2001-2002
Φάιναλ φορ
Σε ομαδικά αθλήματα, Φάιναλ φορ (Final four, ελεύθερη μετάφραση: οι τελευταίοι(-ες) τέσσερις) ονομάζεται το ημιτελικό στάδιο μιας αθλητικής διοργάνωσης συλλόγων.
Σε αυτές τις διοργανώσεις οι τέσσερις ομάδες που περνούν από τη διαδικασία των πλέι-οφ είναι αυτές που απαρτίζουν την διοργάνωση του φάιναλ φορ. Ισοδυναμεί με το στάδιο του ημιτελικού. Διοργανώσεις τύπου φάιναλ φορ διακρίνονται σε διάφορα αθλήματα όπως η καλαθοσφαίριση (μπάσκετ) (π.χ. Ευρωλίγκα, EuroCup, NBA/WNBA), το ποδόσφαιρο (Τσάμπιονς Λιγκ/ΟΥΕΦΑ Γιουρόπα Λιγκ, Πρέμιερ Λιγκ) και άλλα.
Κατηγορία:Αθλητισμός
Αρκάντι Βάξμπεργκ
Ο Αρκάντι Ιωσήφοβιτς Βάξμπεργκ (Arkady Iosifovich Vaksberg, Ρωσικά: Аркадий Иосифович Ваксберг) (11 Νοεμβρίου 1927 - 8 Μαΐου 2011) ήταν Σοβιετικός Ρώσος ερευνητής δημοσιογράφος, συγγραφέας ιστορικών θεμάτων, κινηματογραφιστής και θεατρικός συγγραφέας.
Βιογραφία
Πριν από την εποχή του Γκαζνόστ έκανε δημοσιογραφική έρευνα σε υποθέσεις σκανδαλώδους αδικίας και διαφθοράς και μυστηριώδη εγκλήματα. Με την πρόοδο του Γκλαζνόστ ασχολήθηκε με θέματα που προηγουμένως ήταν απαγορευμένα, όπως η διαφθορά στην ηγεσία του Κόμματος, εγκλήματα του σταλινισμού κ.ά.
Το 1988, μαζί με άλλα μέλη της σοβιετικής επιτροπής κινηματογράφου ζήτησε από την σοβιετική κυβέρνηση να αναθεωρήσει την απόφαση εκτοπισμού του Αλεξάντρ Σολζενίτσιν, αμφισβητώντας τη νομική ορθότητα της αρχικής απόφασης.
Έγραψε πολλά βιβλία σχετικά με τη Σοβιετική Ένωση, μερικά από τα οποία έχουν μεταφραστεί στα Αγγλικά. Απεβίωσε στη Μόσχα το 2011.
Παραπομπές
Κατηγορία:Σοβιετικοί συγγραφείς Κατηγορία:Σοβιετικοί δημοσιογράφοι Κατηγορία:Σοβιετικοί θεατρικοί συγγραφείς
Ορέστης Μάλτος
Ο Ορέστης Μάλτος (Οδησσός, 1908 - Αθήνα, 1999) ήταν Έλληνας αρχιτέκτονας.
Βιογραφία
Γεννήθηκε στην Οδησσό της Ρωσίας και εγκαταστάθηκε στην Ελλάδα στα 10 του χρόνια. Οι γονείς του, Μαρία και Αναστάσιος Μάλτος, ήταν από το Μεγάροβο της Μακεδονίας (σήμερα στη Βόρεια Μακεδονία). Ο πατέρας του, Αναστάσιος Μάλτος (1851 - 1927) ήταν διδάκτωρ φιλολογίας και μουσικής του Πανεπιστημίου Αθηνών.
Φοίτησε στη Σχολή Αρχιτεκτόνων Μηχανικών του Εθνικού Μετσοβίου Πολυτεχνείου την περίοδο 1925-1930 και αμέσως μετά εργάστηκε στο πρόγραμμα του Υπουργείου Παιδείας για την ανέγερση νέων σχολικών κτιρίων μετά από προτροπή του Ερνέστ Εμπράρ, ο οποίος υπήρξε καθηγητής του. Δούλεψε για περίπου τρεις μήνες στο Μαράσλειο με τον Θουκυδίδη Π. Βαλεντή, όπου είχε την ευκαιρία να συναντηθεί με τους πρωτεργάτες αυτού του προγράμματος: τον Πάτροκλο Καραντινό, τον Νίκο Μητσάκη, τον Κυριακούλη Παναγιωτάκο κ.ά.
Με την ευκαιρία της υποτροφίας «Κοργιαλένειον Άθλον» που του χορηγήθηκε πέρασε δύο χρόνια στο Παρίσι (1930-1932) και ένα στο Βερολίνο (1933). Στη γαλλική πρωτεύουσα ο Μάλτος παρακολούθησε μαθήματα στο ατελιέ του καθηγητή Πατουγιάρ μαζί με το συνάδελφό του, Πολύβιο Μιχαηλίδη, ενώ μαζί εργάστηκαν αμισθί και στο γραφείο του Λε Κορμπυζιέ (της Rue de Sevres). Στο Βερολίνο παρακολούθησε μαθήματα νοσηλευτικών εγκαταστάσεων, ένα θέμα με το οποίο θα ασχοληθεί συστηματικά τα επόμενα χρόνια στην Υπηρεσία Αρχιτεκτονικών Μελετών του Υπουργείου Υγιεινής.
Επιστρέφοντας στην Ελλάδα, εντάχθηκε στον κύκλο των οπαδών του Μοντέρνου Κινήματος, που συγκεντρωνόταν τακτικά και συζητούσαν σε πατάρι της οδού Σκουφά. Το 1933 συμμετείχε ενεργά στο Δ' Διεθνές Συνέδριο Μοντέρνας Αρχιτεκτονικής (CIAM), τόσο στις εργασίες του συνεδρίου όσο και στην περιβόητη εκδρομή των συνέδρων στα νησιά του Αιγαίου. Το επόμενο διάστημα διεύρυνε τις γνώσεις του με αλλεπάλληλα επαγγελματικά και ενημερωτικά ταξίδια σε Αμερική και Αγγλία, όπου επισκεπτόταν νοσηλευτικά ιδρύματα και κατέγραψε όλη αυτή τη νοσοκομειακή τεχνογνωσία σε τρεις χειρόγραφους τόμους.
Έζησε στο σπίτι του στη Φιλοθέη, το οποίο έκτισε ο ίδιος. Στη σύνθεσή του και τη μορφολογική του επεξεργασία χρησιμοποίησε στοιχεία, που μαρτυρούν τη γόνιμη θητεία στο μεσοπολεμικό Μοντέρνο Κίνημα και την ενημέρωσή του πάνω στις νεώτερες εξελίξεις.
Απεβίωσε σε ηλικία 91 ετών στην Αθήνα (1999).
Παραπομπές
Κατηγορία:Έλληνες αρχιτέκτονες Κατηγορία:Οδησσίτες
Τσιπριάνο Μέρα
O Τσιπριάνο Μέρα(-1975) ήταν Ισπανός αναρχικός και δούλευε ως κτίστης. Διακρίθηκε ως στρατιωτικός ηγέτης στον Ισπανικό Εμφύλιο, ενώ στη τελική φάση του πολέμου έπαιξε σημαντικό ρόλο στο πραξικόπημα εναντίον της κυβέρνησης του Χουάν Νεγρίν. Συνελήφθη στην Ισπανία και εξορίστηκε.
Πρώτα χρόνια
Στην αρχή του πολέμου έλεγχε τις αναρχικές πολιτοφυλακές που είχαν cheka το Σινεμά Europa.
Επιτυχίες
Λόγω των πολλών επιτυχιών του πήρε προαγωγή μέχρι και τον βαθμό του αντισυνταγματάρχη του Δημοκρατικού Στρατού. Ειδικότερα, έπαιξε κομβικό ρόλο στην αντιμετώπιση των Ιταλών συμμάχων των εθνικιστών, στη μάχη της Γκουανταλαχάρας καθώς και είχε πλήρη αναγνώριση της αξίας του από τους ανωτέρους του.
Εξορία, σύλληψη
Μετά το πόλεμο πήγε στη Νότια Αφρική και μετά γύρισε, συνελήφθη και καταδικάστηκε σε θάνατο στην Ισπανία. Απελευθερώθηκε το 1946. Λόγω της συμμετοχής του στο στο πραξικόπημα αλλά και της μικρής φυλάκισης του (πιθανότατα και λόγω της συμμετοχής στο πραξικόπημα εναντίον του Νεγρίν), οι κομμουνιστές συγγραφείς τον κατηγόρησαν για διάφορες πράξεις του.
Παραπομπές
Κατηγορία:Ισπανικός Εμφύλιος Κατηγορία:Ισπανοί αναρχικοί
Λότε Λένια
Η Λότε Λένια (γεννημένη ως Karoline Wilhelmine Charlotte Blamauer, 18 Οκτωβρίου 1898 - 27 Νοεμβρίου 1981) ήταν Αυστριακο-αμερικανίδα τραγουδίστρια, περφόρμερ και ηθοποιός, που έζησε για χρόνια στις Ηνωμένες Πολιτείες. Στον γερμανόφωνο και κλασικό κόσμο της μουσικής είναι γνωστή ιδιαίτερα για τις ερμηνείες της στα τραγούδια του πρώτου συζύγου της, Κουρτ Βάιλ. Στον κινηματογράφο αγγλικής γλώσσας, προτάθηκε για Όσκαρ για τον ρόλο της ως αριστοκράτισσα στην Ρωμαϊκή Άνοιξη της κυρίας Stone (1961). Έπαιξε επίσης την δολοφονική και σαδιστική Rosa Klebb στην ταινία James Bond From Russia with Love (1963).
Παραπομπές
Κατηγορία:Νικητές βραβείου Tony Κατηγορία:Πρόσωπα με επίκτητη αμερικανική ιθαγένεια Κατηγορία:Αμερικανίδες ηθοποιοί κινηματογράφου
Βόλιν
Το Βόλιν (πολ.: Wolin, γερμ.: Wollin) είναι νησί της Πολωνίας με έκταση 265 τ.χλμ.. Βρίσκεται στην Βαλτική Θάλασσα, κοντά στις ακτές της Πομερανίας και ανήκει διοικητικά στη περιφέρεια του Βοϊβοδάτου Δυτικής Πομερανίας. Το νησί έχει περίπου 30.000 κατοίκους. Πρωτεύουσα του νησιού και μεγαλύτερη πόλη είναι το Βόλιν με πληθυσμό 4.878 κατοίκους (2006).
Κατηγορία:Νησιά της Πολωνίας κατηγορία:Βαλτική Θάλασσα
Λογγίνος
Ο Λογγίνος ακριβέστερα (Διονύσιος Λογγίνος ή Διονύσιος ή Λογγίνος) (1ος αι. μ.Χ.) ήταν συγγραφέας, στον οποίο αποδίδεται το κορυφαίο έργο λογοτεχνικής κριτικής της αρχαιότητας, το δοκίμιο Περί ύψους. Τα χειρόγραφα που σώζουν το έργο στη θέση του ονόματος του συγγραφέα δίνουν τις εκδοχές Διονυσίου ή Λογγίνου, Διονυσίου Λογγίνου και Ανωνύμου. Κάποιοι υπέθεσαν ότι συγγραφέας του Περί ύψους ήταν ο Διονύσιος ο Αλικαρνασσεύς, ο πολυγραφότατος ρητοδιδάσκαλος, ιστορικός και κριτικός (τέλη 1ου π.Χ. αρχές 1ου μ.Χ. αι.), πράγμα ολότελα αβάσιμο· άλλοι επίσης θεώρησαν ότι το έργο πρέπει να αποδοθεί στον φιλόλογο και νεοπλατωνικό φιλόσοφο Κάσσιο Λογγίνο (3ος αι. μ.Χ.), άποψη που κέρδισε έδαφος και ήταν η επικρατέστερη μέχρι τον 19ο αιώνα.
Αξίζει να υπογραμμισθεί η αξία ορισμένων παραθεμάτων που περιλαμβάνει και που διασώζουν σημαντικότατα κείμενα της αρχαιοελληνικής λογοτεχνίας, όπως την Ωδή της Σαπφούς «φαίνεταί μοι κήνος (εκείνος) ίσος θέοισιν...» την οποία ο δοκιμογράφος θεωρεί υπόδειγμα και σύνθεσης και ουσιωδέστερων εκδηλώσεων ενός αισθήματος. Από υπαινιγμούς που υπάρχουν στο έργο φαίνεται ότι ο συγγραφέας του Περί ύψους έγραψε και άλλα έργα π.χ. μελέτημα για τον Ξενοφώντα και «συντάγματα» για τη «σύνθεσιν» από τα οποία όμως δεν σώθηκε τίποτε.
Ποσειδώνας Γιόλου
Ο Αθλητικός Πολιτιστικός Σύλλογος Ποσειδώνας Γιόλου είναι κυπριακός αθλητικός σύλλογος με έδρα τη Γιόλου της επαρχίας Πάφου. Η ποδοσφαιρική ομάδα του συλλόγου έχει δέκα συμμετοχές στη Δ΄ κατηγορία ποδοσφαίρου της Κύπρου. Έδρα της ομάδας είναι το Κοινοτικό Στάδιο Γιόλου. thumb|120px|Παλαιότερο έμβλημα του Ποσειδώνα.
Ιστορία
Το 1989, μέσω του πρωταθλήματος ένταξης, εντάχθηκε στην Κυπριακή Ομοσπονδία Ποδοσφαίρου (ΚΟΠ) ως ομάδα Δ΄ κατηγορίας.
Την εποχή εκείνη η Δ΄ κατηγορία ήταν χωρισμένη σε ομίλους. Ο Ποσειδώνας συμμετείχε στον όμιλο Λεμεσού-Πάφου. Στην πρώτη του συμμετοχή, την περίοδο 1989-90, τερμάτισε στην έκτη θέση του ομίλου του.
Παρέμεινε στην Δ΄ κατηγορία έως την περίοδο 1998-99 που τερμάτισε στην προτελευταία θέση και υποβιβάστηκε στα αγροτικά (τοπικά) πρωταθλήματα. Συνέχισε στις διοργανώσεις της ΠΟΑΣΠ.
To 2004 η ποδοσφαιρική ομάδα του συλλόγου ενοποιήθηκε με την ΑΕΜ Μεσόγης δημιουργώντας την ΑΕΜ Μεσόγης-Γιόλου. Το 2007 η ΑΕΜ διαλύθηκε και η ποδοσφαιρική ομάδα του Ποσειδώνα επαναδραστηριοποιήθηκε. Συμμετείχε στις διοργανώσεις της ΠΟΑΣΠ.
Το 2017 μέσα από το Πρωτάθλημα ένταξης 2017 κέρδισε την άνοδο του στην Επίλεκτη κατηγορία ΣΤΟΚ. Ωστόσο, την περίοδο 2017-18 τερμάτισε στην τελευταία θέση του πρωταθλήματος και υποβιβάστηκε στα αγροτικά (τοπικά) πρωταθλήματα. Συνεχίζει στις διοργανώσεις της ΠΟΑΣΠ. 1Η Δ΄ κατηγορία ήταν χωρισμένη σε τρεις ομίλους. Ο Ποσειδώνας συμμετείχε στον όμιλο Λεμεσού-Πάφου.
Εξωτερικοί σύνδεσμοι
Κατηγορία:Ποδοσφαιρικές ομάδες Κύπρου (ανδρών) Κατηγορία:Αθλητικοί σύλλογοι Επαρχίας Πάφου Κατηγορία:Ιδρύσεις ποδοσφαιρικών ομάδων το 1970 Κατηγορία:Γιόλου
Μαρουλάς Ρεθύμνης
Ο Μαρουλάς είναι χωριό και έδρα ομώνυμης κοινότητας του Δήμου Ρεθύμνης στην Περιφερειακή Ενότητα Ρεθύμνης της Κρήτης.
Γεωγραφικά στοιχεία
Ο Μαρουλάς βρίσκεται νοτιοανατολικά του Ρεθύμνου σε απόσταση 10 χιλιόμετρα από την πόλη και είναι κτισμένος στην κορυφή ενός λόφου, σε υψόμετρο 240 μέτρων. Είναι παραδοσιακό χωριό, έχει χαρακτηριστεί διατηρητέος οικισμός (ΦΕΚ 1226/Β/25-11-1980) και παραδοσιακός οικισμός μέσης πολιτιστικής αξίας (κατηγορία ΙΙ) (ΦΕΚΔ 728/1995) στο οποίο διασώζεται έντονα το βενετσιάνικο χρώμα. Διαδρομή ανάμεσα στους ελαιώνες οδηγεί στον ιστορικό οικισμό.
Ονομασία
Σύμφωνα με την παράδοση, το χωριό πήρε το όνομά του από τη βοσκοπούλα Μαρούλη, που βόσκοντας τα πρόβατά της στην περιοχή βρήκε μια πηγή με χωνευτικό δροσερό νερό. Η πηγή αυτή υπάρχει στο χωριό από τη Βενετοκρατία.
Αρχαιολογικά ευρήματα
Τα περισσότερα κτίρια ανάγονται στην περίοδο της Ενετοκρατίας, αλλά θεωρείται πιθανό η περιοχή να κατοικούνταν ίσως και επί Μινωικής περιόδου.
Στην περιοχή έχουν αποκαλυφθεί δύο νεκροταφεία της τελικής ανακτορικής περιόδου. Το πρώτο, στη θέση Μεζάρια, αποτελείται από λαξευτούς θαλαμοειδείς τάφους. Οι τάφοι αυτοί περιέχουν λάρνακες, κεραμική των ΥΜ ΙΙΙ Α και Β χρόνων, χάλκινα σκεύη και όπλα, κοσμήματα και σφραγίδες. Τα ευρήματα του νεκροταφείου εκτίθενται στο αρχαιολογικό μουσείο Ρεθύμνης.
Το δεύτερο νεκροταφείο εντοπίστηκε στη θέση Πριναρές και ανήκει στην ίδια χρονολογική περίοδο με το προηγούμενο. Ανακαλύφθηκαν δύο πίθοι, ο ένας κλεισμένος με λίθινη πλάκα και ο δεύτερος με κρατήρα. Οι ταφές ήταν κτερισμένες με χάνδρες και περόνες.
Νεότερα χρόνια
Την περίοδο της Ενετοκρατίας χτίστηκαν δύο πύργοι που σώζονται μέχρι σήμερα και άλλα κτίρια με πολεμίστρες, ενώ υπάρχουν διάφορα οικόσημα στις εξωτερικές πόρτες των κτιρίων. Το 1630, εγκαταστάθηκαν στον Μαρουλά Τούρκοι, που χρησιμοποίησαν ως φρουραρχεία τους δύο ενετικούς πύργους. Μπορεί επίσης κανείς να δει το ελαιοτριβείο, τις μεγάλες καμαρωτές πόρτες των βενετσιάνικων αρχοντόσπιτων, τα στενά δρομάκια, τις καμάρες. Αξιοθέατο αποτελεί και ο Ναός του Προφήτη Ηλία στην κορυφή του λόφου, απ’ όπου φαίνεται από ψηλά ο παραδοσιακός οικισμός και το Κρητικό Πέλαγος και, ακόμη, η πηγή της Μαρούλης, στο βάθος του φαραγγιού.
Κατά τα τέλη του 1923, εγκαταστάθηκαν στον Μαρουλά Έλληνες πρόσφυγες από τη Μικρά Ασία.
Από τον οικισμό καταγόταν ο ιερέας και οπλαρχηγός της επανάστασης του 1866 - 1869, Εμμανουήλ Μαρουλιανός.
Διοικητικά - Πληθυσμιακά στοιχεία
Ο Μαρουλάς αναφέρεται επίσημα το 1925 στο ΦΕΚ 27Α - 31/01/1925 ναπροσαρτάται στην τότε κοινότητα Άδελε και με ΦΕΚ 260Α - 21/09/1925 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίηση του Κλεισθένης Ι, μαζί με το Δίλοφο, αποτελούν την κοινότητα Μαρουλά που υπάγεται στη δημοτική ενότητα Ρεθύμνης του δήμου Ρεθύμνης ενώ σύμφωνα με την απογραφή του 2011 έχει 486 κατοίκους.
Δείτε: Κοινότητα Μαρουλά
=
Πραγματικός Πληθυσμός Μαρουλά =====
Άλλες πληροφορίες
Η περιοχή Μαρουλά έχει ενταχθεί στο Κτηματολογικό Γραφείο Ρεθύμνου, ήδη από τις 21 Ιουλίου 2005.
Ανοιχτή είναι η συζήτηση για την αναστήλωση μνημείων της περιοχής.
Παραπομπές, Πηγές
Κατηγορία:Χωριά του νομού Ρεθύμνης Κατηγορία:Δήμος Ρεθύμνης
Κύπελλο Κύπρου πετοσφαίρισης ανδρών 2001-02
Α΄ φάση
Στην Α΄ φάση κληρώθηκαν να αγωνιστούν η Αναγέννηση Δερύνειας και ο Μαραθώνας Κάτω Βαρωσίων. Ο πίνακας που ακολουθεί παρουσιάζει τα τελικά αποτελέσματα των αγώνων της Α΄ φάσης (διπλοί αγώνες, ένας στην έδρα κάθε ομάδας).
Προημιτελικά
Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.
Φάιναλ Φορ
Οι 4 ομάδες που προκρίθηκαν από την προημιτελική φάση συμμετείχαν στο Φάιναλ Φορ της διοργάνωσης, το οποίο πραγματοποιήθηκε στην Κλειστή Αίθουσα Αφροδίτη στην Πάφο.
Ημιτελικά
Στην ημιτελική φάση έγιναν μονοί αγώνες. Ο πίνακας που ακολουθεί παρουσιάζει τα τελικά αποτελέσματα των αγώνων, οι οποίοι διεξήχθησαν στις 10 Απριλίου 2002.
Τελικός
Στον τελικό προκρίθηκαν η Νέα Σαλαμίνα και ο Διόνυσος Στρουμπιού. Το παιχνίδι διεξήχθη στις 12 Απριλίου 2002 στην Κλειστή Αίθουσα Αφροδίτη στην Πάφο. Νικήτρια ήταν η Νέα Σαλαμίνα με σκορ 3-0 σετ (25-16, 25-21, 25-11).
Πηγές
Κατηγορία:Κύπελλο Κύπρου (πετοσφαίριση ανδρών) Κατηγορία:Πετοσφαίριση το 2001 Κατηγορία:Πετοσφαίριση το 2002
Καρκινάγρι Ικαρίας
Το Καρκινάγρι είναι χωριό της νήσου Ικαρίας στη Περιφερειακή Ενότητα Ικαρίας.
Γεωγραφικά στοιχεία
Το Καρκινάγρι βρίσκεται στο νοτιοδυτικό άκρο του νησιού Ικαρίας και ανήκει στα χωριά του ακρωτηρίου Πάππας. Η επίσκεψη σ' αυτό το χωριό γίνεται οδικώς από αγροτικό δρόμο από Ράχες ή από Άγιο Κήρυκο με καΐκι. Προς τα βόρεια συνορεύει με το χωριό Κάλαμος και προς τα ανατολικά με το χωριό του Τραπάλου. Τα περισσότερα σπίτια είναι κτισμένα ανάμεσα σε δύο πλαγιές οι οποίες καταλήγουν στη Λειβάδα (λιμανάκι του χωριού), όπου βρίσκονται οι παραλίες Αλυκές, Συρτικό, Ακρωτήρι και Βώτσος.
Οι κάτοικοι είναι κυρίως ψαράδες και καλλιεργητές αμπέλου. Η εκκλησία του χωριού (Αγία Παρασκευή και Άγιος Νικόλαος) είναι στο κέντρο του χωριού. Στις 26 Ιουλίου γίνεται το τοπικό Πανηγύρι. Σύμφωνα με την απογραφή του 2011 έχει 193 κατοίκους.
Αναφέρεται επίσημα το 1918 στο ΦΕΚ 204Α - 21/09/1918 να προσαρτάται στην τότε κοινότητα Αμάλου και το 1919 στο ΦΕΚ 237Α - 31/10/1919 να ορίζεται έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» μαζί με το Άμαλο, τους Βουδαντάδες, τον Κάλαμο, τη Λαγκάδα, το Πέζι και το Τράπαλο αποτελούν την κοινότητα Καρκιναγρίου που υπάγεται στη δημοτική ενότητα Ραχών του Δήμου Ευδήλου και σύμφωνα με την απογραφή του 2011 έχει πληθυσμό 193 κατοίκους.
Παραπομπές
Κατηγορία:Χωριά της Ικαρίας Κατηγορία:Δήμος Ικαρίας
Κουρόν Βενόστα
Το Κουρόν Βενόστα (ιταλικά: Curon Venosta, ) ή Γκράουν ιμ Φίνσγκαου (γερμανικά: Graun im Vinschgau, ) είναι ιταλικός δήμος στην Αυτόνομη Επαρχία του Μπολτσάνο, στην περιφέρεια ειδικού καθεστώτος του Τρεντίνο-Άλτο Άντιτζε.
Παραπομπές
Κατηγορία:Δήμοι της Αυτόνομης Επαρχίας του Μπολτσάνο
Σανάια Τουέιν
Η Σανάια Τουέιν (Shania Twain, γεννημένη ως Eilleen Regina Edwards, 28 Αυγούστου 1965) είναι Καναδή πολυβραβευμένη τραγουδίστρια, συνθέτρια και στιχουργός της κάντρι μουσικής. Η φήμη της καθιερώθηκε στα μέσα της δεκαετίας του 90 με το άλμπουμ The Woman in Me (1995) με πωλήσεις πάνω από 20 εκατομμύρια αντίτυπα, και κορυφώθηκε με το παγκοσμίως επιτυχημένο Come on over το 1997, το οποίο μετατράπηκε στο πιο εμπορικό άλμπουμ όλων των εποχών από γυναίκα τραγουδίστρια, καθώς και το πιο εμπορικό άλμπουμ μουσικής κάντρι όλων των εποχών. Το Come on over έχει πουλήσει πάνω από 40 εκατομμύρια αντίτυπα παγκοσμίως και θεωρείται ένα από τα 10 πιο επιτυχημένα και εμβληματικά άλμπουμ που έχουν κυκλοφορήσει στην ιστορία της μουσικής.
Η Σανάια έχει στην κατοχή της 5 βραβεία Γκράμμυ, και άλλα 27 βραβεία BMI για το στιχουργικό της έργο. Είναι η μόνη γυναίκα τραγουδίστρια με 3 διαμαντένιους δίσκους στις ΗΠΑ ενώ είναι η 2η πιο εμπορική τραγουδίστρια στον Καναδά μετά τη Σελίν Ντιόν. Η Σανάια Τουέιν έχει συνολικά πουλήσει πάνω από 100 εκατομμύρια δίσκους παγκοσμίως. Η μακροχρόνια συνεργασία της με τον μουσικό παραγωγό και πρώην σύζυγό της, Robert John "Mutt" Lange, σηματοδότησε την αρχή μιας καινούργιας κατηγορίας κάντρι μουσικής, με επιρροές από ροκ, ποπ και ηλεκτρονικούς ήχους, που θεωρήθηκε πρωτοποριακή και άλλαξε τα δεδομένα της μουσικής βιομηχανίας, δημιουργώντας ένα crossover μουσικό φαινόμενο.
Μετά από 15 χρόνια δισκογραφικής απουσίας, επέστρεψε στη μουσική με το άλμπουμ Now, το οποίο κυκλοφόρησε στις 29 Σεπτεμβρίου 2017.
Τα πρώτα χρόνια
Το ένα από τα 5 παιδιά, η Eilleen Twain είχε δύσκολη παιδική ηλικία στο Τίμμινς. Οι γονείς της έβγαζαν λίγα λεφτά και υπήρχε συχνά έλλειψη φαγητού στο σπίτι, ενώ η μητέρα έφτασε στο σημείο να καταφύγει σε καταφύγιο αστέγων στο Τορόντο, ταξιδεύοντας με τα παιδιά της 425 μίλια μακριά (684 χλμ). Η Σανάια εργαζόταν σε ένα εστιατόριο McDonald's στο Οντάριο, και ξεκίνησε να κερδίζει χρήματα τραγουδώντας σε τοπικά κλαμπ και μπαρ από πολύ μικρή ηλικία για να βοηθήσει την οικογένειά της να βγάζει τα προς το ζην.
Αν και έχει εκφράσει τη δυσαρέσκειά της που τραγουδούσε σε τόσο "καπνισμένη" ατμόσφαιρα από μικρή ηλικία, η Σανάια πιστεύει πως αυτός ήταν ο λόγος που την ώθησε να γίνει μία επιτυχημένη τραγουδίστρια. Η Σανάια έχει πει: "Το βαθύτερο πάθος μου ήταν η μουσική και αυτό βοήθησε. Υπήρχαν στιγμές που σκεφτόμουν ότι το μισώ. Μισούσα να πηγαίνω στα μπαρ και να τραγουδάω σε μεθυσμένους. Αλλά αγαπούσα τη μουσική και έτσι επιβίωσα". Έγραψε τα πρώτα της τραγούδια σε ηλικία 10 ετών, τα οποίο είχαν ύφος παραμυθιού. Ως παιδί, η Τουέιν έχει χαρακτηριστεί από τον παιδικό της φίλο Kenny Derasp ως ένα "πολύ σοβαρό παιδί που περνούσε πολλές ώρες στο δωμάτιό της". Η τέχνη της δημιουργίας, και του να γράφει στίχους είχε διαφορά για αυτήν από το να τους ερμηνεύει απλά και είχε για αυτήν ιδιαίτερα προοδευτική σημασία.
Στις αρχές της δεκαετίας του 80, η Σανάια εργάστηκε στην εταιρία αναδάσωσης του πατέρα της στο βόρειο Οντάριο. Αν και η δουλειά είχε πολλές απαιτήσεις και ο μισθός ήταν ελάχιστος, η Σανάια έχει δηλώσει πως της άρεσε εκεί που δούλευε, γιατί είναι δυνατή και δεν φοβόταν τη σωματική άσκηση, ούτε το να περπατάει κάθε μέρα χιλιόμετρα μακριά κουβαλώντας δέντρα και ξύλα. Ωστόσο, η ίδια λέει πως μπορεί να μην είχε τη δυνατότητα να πλένεται και να φοράει μέικ απ, αλλά τουλάχιστον μπορούσε να ξεκουραστεί στο δάσος μαζί με το σκυλί και την κιθάρα της, ενώ θα έγραφε τραγούδια.
Αρχή δισκογραφικής καριέρας
Το ταλέντο της Σανάια στο τραγούδι ήταν πηγαίο και δεν έπρεπε να πάει χαμένο. Η οικογένειά της έκανε πολλές θυσίες για να της δώσει τα κατάλληλα φόντα για ένα λαμπρό μέλλον. Αρχικά η Σανάια έπιασε δουλειά κάπου στη βόρεια πλευρά του Οντάριο τραγουδώντας συνθέσεις από διάφορα μουσικά είδη. Στη συνέχεια όμως το ενδιαφέρον της επικεντρώθηκε στη μουσική κάντρι. Σε αυτό τη βοήθησε σημαντικά και η Mary Bailey που εκτός από φίλη της, έγινε και μάνατζέρ της. Πάντοτε κάτω από τις υποδείξεις της καλής της φίλης, η Shania Twain υπέγραψε το πρώτο της δισκογραφικό συμβόλαιο (1991). Συνεργάστηκε με τον Dick Frank και στη συνέχεια ηχογράφησε το πρώτο της δοκιμαστικό tape στο Nashville υπό την καθοδήγηση του συνθέτη και παραγωγό Norro Wilson και του μάνατζερ της Mercury Records, Buddy Cannon. Δεν πέρασε πολύ καιρός και η Shania δέχθηκε ένα μεγάλο χτύπημα. Έχασε και τους δυο της γονείς. Ο χαμός των αγαπημένων της προσώπων, την έκανε να αφοσιωθεί ολοκληρωτικά στη μουσική. Οι πρώτες της ερμηνείες ήταν συνθέσεις των Mike Reid και Kent Robbins και αποτέλεσαν το υλικό της πρώτης της δισκογραφικής δουλειάς. Το καλύτερο τραγούδι ήταν το 'God Ain't Gonna Get Υoυ For That' και ήταν αρκετό για να φανεί το πηγαίο ταλέντο της. Κάποιοι άλλοι άκουσαν το 'Dance With The One That Brought You' και σύγκριναν τη φωνή της Σανάια με αυτήν της Trisha Yearwood.
Παγκόσμια επιτυχία με το Come on over
Το 1997, η Σανάια κυκλοφόρησε το επόμενο άμπλουμ της, Come on over. Αυτό το άλμπουμ την καθιέρωσε ως διεθνώς αναγνωρίσιμη καλλιτέχνη. Σιγά σιγά, το άλμπουμ ξεκίνησε να κάνει υψηλές πωλήσεις. Δεν έφτασε ποτέ στην πρώτη θέση, αλλά χάρις της πολυπλατινένιας επιτυχίας "You're Still the One", οι πωλήσεις κορυφώθηκαν και έσπασαν κάθε ρεκόρ. Άλλα τραγούδια όπως "Don't Be Stupid", "You've Got A Way", "Man! I Feel Like a Woman!", "That Don't Impress Me Much" και "From This Moment On" έγιναν τεράστιες επιτυχίες από τον εντυπωσιακό αριθμό των 12 singles που κυκλοφόρησαν από αυτό το άλμπουμ. Το άλμπουμ για τα επόμενα 2 χρόνια παρέμεινε στο top 20 των πωλήσεων παγκοσμίως, καταφέρνοντας τις υπερβολικά υψηλές πωλήσεις των 39 εκατομμυρίων αντιτύπων. Θεωρείται το πιο εμπορικό άλμπουμ από γυναίκα τραγουδίστρια όλων των εποχών καθώς και το πιο εμπορικό γενικά για τη μουσική κάντρι. Τέσσερα τραγούδια από τον δίσκο κέρδισαν βραβείο Γκράμμυ μέσα στα επόμενα 2 χρόνια. Ο Lange κέρδισε Grammys για τα "You're Still the One" και "Come on Over". Παρά τις πωλήσεις-ρεκόρ του δίσκου, δεν έφτασε ποτέ στην πρώτη θέση του Billboard 200, αλλά μέχρι την #2 με διαφορά ελάχιστα αντίτυπα από το αντίστοιχο άλμπουμ στην πρώτη θέση. Το 1999, το "Come on Over" διασκευάστηκε για την Ευρωπαϊκή αγορά ως ένα ποπ άλμπουμ με λιγότερες country ενορχηστρώσεις και της έδωσε τη μεγάλη αναγνωρισιμότητα στην Ευρώπη. Το "Come on over" πήγε στο #1 στο βρετανικό album chart και παρέμεινε στην πρώτη θέση για 11 εβδομάδες. Ήταν ο πιο εμπορικός δίσκος της χρονιάς στο Ηνωμένο Βασίλειο καθώς και ένας δίσκος bestseller και για άλλες Ευρωπαϊκές χώρες, πουλώντας πάνω από 1.000.000 αντίτυπα στη Γερμανία και σχεδόν άλλα 4 εκατομμύρια στην Αγγλία. Τα τραγούδια που έγιναν μεγάλες επιτυχίες στην Ευρώπη ήταν τα "That Don't Impress Me Much", και το "Man! I Feel Like a Woman!". Επιπλέον το άλμπουμ κατέχει το ρεκόρ της μεγαλύτερης διάρκειας στο Top 20 των αμερικανικών πωλήσεων (99 εβδομάδες). Το 1998 τραγούδησε μαζί με τις Mariah Carey, Celine Dion, Gloria Estefan και Aretha Franklin στο VH1 DIVAS Concert 1999. Την ίδια χρονιά, η Σανάια έκανε την πρώτη της παγκόσμια περιοδεία με μεγάλη επιτυχία.
Πηγές
Κατηγορία:Καναδοί τραγουδιστές Κατηγορία:Καναδοί στιχουργοί Κατηγορία:Αμερικανοί τραγουδιστές Κατηγορία:Καναδοί μουσικοί Κατηγορία:Ποπ μουσικοί Κατηγορία:Νικητές World Music Awards Κατηγορία:Αξιωματικοί του Τάγματος του Καναδά
Ένια (Ιταλία)
Η Ένια (ιταλικά: Egna, ) ή Νόιμαρκτ (γερμανικά: Neumarkt, ) είναι ιταλικός δήμος στην Αυτόνομη Επαρχία του Μπολτσάνο, στην περιφέρεια ειδικού καθεστώτος του Τρεντίνο-Άλτο Άντιτζε.
Παραπομπές
Κατηγορία:Δήμοι της Αυτόνομης Επαρχίας του Μπολτσάνο
Φαινοφιμπράτη
Η φαινοφιμπράτη ή φαινοφιβράτη, που πωλείται με την επωνυμία Tricor μεταξύ άλλων, είναι φάρμακο της κατηγορίας των φιμπρατών που χρησιμοποιείται για τη θεραπεία των μη φυσιολογικών επιπέδων λιπιδίων στο αίμα. Προτιμάται λιγότερο από τις στατίνες, καθώς δεν φαίνεται να μειώνει τον κίνδυνο θανατηφόρου καρδιαγγειακής νόσου. Η χρήση της συνιστάται μαζί με διατροφικές αλλαγές. Λαμβάνεται από το στόμα.
Συχνές ανεπιθύμητες ενέργειες περιλαμβάνουν ηπατικά προβλήματα, αναπνευστικά προβλήματα, κοιλιακό άλγος, μυϊκά προβλήματα και ναυτία. Σοβαρές παρενέργειες μπορεί να περιλαμβάνουν τοξική επιδερμική νεκρόλυση, ραβδομυόλυση, χολόλιθους, θρόμβους αίματος και παγκρεατίτιδα. Δεν συνιστάται η χρήση κατά την εγκυμοσύνη και τον θηλασμό. Λειτουργεί με διάφορους μηχανισμούς.
Το δίπλωμα ευρεσιτεχνίας για τη φαινοφιμπράτη κατοχυρώθηκε το 1969 και τέθηκε σε ιατρική χρήση το 1975. Διατίθεται ως γενόσημο φάρμακο. Το 2017, ήταν η 70η πιο συχνά συνταγογραφούμενη φαρμακευτική αγωγή στις Ηνωμένες Πολιτείες, με περισσότερες από έντεκα εκατομμύρια συνταγές.
Ιατρικές χρήσεις
Η φαινοφιμπράτη χρησιμοποιείται μαζί με τη διατροφή για τη μείωση της αυξημένης χοληστερόλης λιποπρωτεϊνών χαμηλής πυκνότητας (LDL), της ολικής χοληστερόλης, των τριγλυκεριδίων (TG) και της απολιποπρωτεΐνης Β (apo B), και για την αύξηση της χοληστερόλης λιποπρωτεΐνης υψηλής πυκνότητας (HDL) σε ενήλικες με πρωτογενή υπερχοληστερολαιμία ή μικτή δυσλιπιδαιμία, και φαίνεται να είναι πιο αποτελεσματική στη δεύτερη. Παρ'όλα αυτά, οι στατίνες παραμένουν η πρώτη γραμμή για τη θεραπεία της υψηλής χοληστερόλης στο αίμα. Οι οδηγίες του AHA από το 2013 δεν βρήκαν στοιχεία υπέρ της συνήθους χρήσης πρόσθετων φαρμάκων. Επίσης, η βελτίωση του γλυκαιμικού ελέγχου σε διαβητικούς που παρουσιάζουν χυλομικροναιμία νηστείας συνήθως θα μειώσει την ανάγκη για φαρμακολογική παρέμβαση.
Στην κλινική μελέτη FIELD, η φαινοφιμπράτη φάνηκε να μειώνει τον κίνδυνο του μη θανατηφόρου εμφράγματος του μυοκαρδίου καθώς και των καρδιακών συμβαμάτων σε άτομα με σακχαρώδη διαβήτη, όμως αυτό δεν αντικατοπτρίστηκε σε στατιστικά σημαντική μείωση της θνητότητας από καρδιαγγειακή νόσο ή της συνολικής θνητότητας. Επίσης πιθανώς βελτιώνει την έκβαση διαβητικής αμφιβληστροειδοπάθειας, και έχει εγκριθεί για να εμποδίσει την εξέλιξη της διαβητικής αμφιβληστροειδοπάθειας σε ασθενείς με διαβήτη τύπου 2 και υπάρχουσα διαβητική αμφιβληστροειδοπάθεια στην Αυστραλία. Φαίνεται επίσης ότι βοηθά στη μείωση των ακρωτηριασμών των κάτω άκρων σε αυτήν την ίδια ομάδα ανθρώπων.
Η φαινοφιμπράτη έχει χρησιμοποιηθεί επίσης εκτός ετικέτας ως πρόσθετη θεραπεία των υψηλών επιπέδων ουρικού οξέος στο αίμα σε άτομα που έχουν ουρική αρθρίτιδα.
Σε ζωικά μοντέλα έχει δειχθεί ότι έχει αντιεπιληπτική δράση, αν και δεν χρησιμοποιείται κλινικά γι'αυτή τη δράση του.
Αντενδείξεις
Η φαινοφιμπράτη αντενδείκνυται σε:
Παρενέργειες
Οι πιο συχνές ανεπιθύμητες ενέργειες (> 3% των ασθενών με συγχορηγούμενες στατίνες) είναι
Υπερβολική δόση
Δεν υπάρχει ειδική θεραπεία για υπερδοσολογία με δισκία παρατεταμένης αποδέσμευσης φαινοφιβρικού οξέος. Υποδεικνύεται γενική υποστηρικτική φροντίδα, συμπεριλαμβανομένης της παρακολούθησης ζωτικών σημείων και της παρατήρησης της κλινικής κατάστασης. Επιπλέον, η αιμοκάθαρση δεν πρέπει να θεωρείται ως επιλογή θεραπείας υπερδοσολογίας επειδή η φαινοφιμπράτη συνδέεται έντονα με τις πρωτεΐνες του πλάσματος και δεν διαλύεται καλά.
Αλληλεπιδράσεις
Αυτές οι αλληλεπιδράσεις φαρμάκων με τη φαινοφιμπράτη θεωρούνται σημαντικές και μπορεί να χρειάζονται τροποποιήσεις θεραπείας:
Μηχανισμός δράσης
"Συνοπτικά, ο αυξημένος καταβολισμός σωματιδίων πλούσιων σε τριγλυκερίδια και η μειωμένη έκκριση της VLDL αποτελούν το υποτριγλυκεριδικό αποτέλεσμα των φιβρατών, ενώ η επίδρασή τους στον μεταβολισμό HDL σχετίζεται με αλλαγές στην έκφραση της απολιποπρωτεΐνης HDL."
Η φαινοφιβράτη είναι παράγωγο ινώδους οξέος, ένα προφάρμακο που περιλαμβάνει φαινοφιβρικό οξύ συνδεδεμένο με έναν ισοπροπυλεστέρα. Μειώνει τα επίπεδα λιπιδίων ενεργοποιώντας τον ενεργοποιημένο από τον πολλαπλασιαστή υπεροξειδοσώματος υποδοχέα άλφα (PPARa). Ο PPARα ενεργοποιεί τη λιπάση λιποπρωτεΐνης και μειώνει την αποπρωτεΐνη CIII, η οποία αυξάνει την λιπόλυση και την απομάκρυνση των πλούσιων σε τριγλυκερίδια σωματιδίων από το πλάσμα.
Παραπομπές
Κατηγορία:Καρβοξυλικοί εστέρες Κατηγορία:Χλωροαρένια Κατηγορία:Προφάρμακα Κατηγορία:Φαινυλαιθέρες Κατηγορία:Φάρμακα που δρουν στο γαστρεντερικό σύστημα και το μεταβολισμό
Πολυγαλακτικό οξύ
Το πολυ(γαλακτικό οξύ) ή πολυγαλακτικό οξύ ή πολυλακτίδιο (PLA) είναι ένας βιοδιασπάσιμος και βιοδραστικός θερμοπλαστικός αλειφατικός πολυεστέρας που προέρχεται από ανανεώσιμες πηγές, όπως το άμυλο καλαμποκιού (στις Ηνωμένες Πολιτείες και τον Καναδά), οι ρίζες ταπιόκα σε φλούδες ή το άμυλο (κυρίως στην Ασία), ή το ζαχαροκάλαμο (στον υπόλοιπο κόσμο). Το 2010, το PLA είχε το δεύτερο υψηλότερο όγκο κατανάλωσης όλων των βιοπλαστικών στον κόσμο.
Το όνομα "πολυγαλακτικό οξύ" δεν συμμορφώνεται με τυπική ονοματολογία κατά IUPAC, και είναι δυνητικά διφορούμενη ή δημιουργεί σύγχυση, επειδή το PLA δεν είναι πολυοξύ (πολυηλεκτρολύτης), αλλά μάλλον πολυεστέρας.
Παραγωγή
Οι παραγωγοί χρησιμοποιούν αρκετές βιομηχανικές γραμμές για το χρησιμοποιήσιμο (δηλαδή υψηλού μοριακού βάρους) PLA. Χρησιμοποιούνται δύο κύρια μονομερή: το γαλακτικό οξύ, και ο κυκλικός δι-εστέρας, λακτίδιο. Η πιο συνηθισμένη διαδρομή για το PLA είναι ο πολυμερισμός με άνοιγμα του δακτυλίου του λακτιδίου με διάφορους μεταλλικούς καταλύτες (συνήθως οκτανοϊκός κασσίτερος) σε διάλυμα, σε τήγμα, ή ως αιώρημα. Η καταλυόμενη από το μέταλλο αντίδραση τείνει να δημιουργεί ρακεμικό μείγμα του PLA, μειώνοντας τη στερεοκανονικότητα σε σύγκριση με το αρχικό υλικό (συνήθως άμυλο καλαμποκιού).
Μια άλλη διαδρομή για την παραγωγή του PLA είναι η άμεση συμπύκνωση μονομερών του γαλακτικού οξέος. Αυτή η διαδικασία πρέπει να πραγματοποιηθεί σε θερμοκρασία μικρότερη των 200 °C, καθώς πάνω από αυτή ευνοείται εντροπικά η δημιουργία του μονομερούς λακτιδίου. H αντίδραση παράγει ένα ισοδύναμο νερού για κάθε βήμα συμπύκνωσης (εστεροποίησης), και αυτό είναι ανεπιθύμητο, καθώς το νερό προκαλεί μεταφορά της αλυσίδας σε υλικό χαμηλού μοριακού βάρος. Η άμεση συμπύκνωση επομένως εκτελείται με ένα σταδιακό τρόπο, όπου το γαλακτικό οξύ πρώτα ολιγομερίζεται σε PLA ολιγομερή. Στη συνέχεια, η πολυσυμπύκνωση γίνεται στο τήγμα ή σε διάλυμα, όπου οι μικρές ολιγομερείς μονάδες συνδυάζονται για να δώσουν ένα υψηλού μοριακού βάρους πολυμερές σκέλος. Η αφαίρεση του νερού με εφαρμογή κενού ή με αζεοτροπική απόσταξη είναι ζωτικής σημασίας για να ευνοηθεί η πολυσυμπύκνωση έναντι της μετεστεροποίησης. Με αυτό τον τρόπο μπορούν να ληφθούν μοριακά βάρη των 130 kDa. Με την προσεκτική κρυστάλλωση του πρωτογενούς πολυμερούς από το τήγμα μπορούν να επιτευχθούν ακόμη υψηλότερα μοριακά βάρη. Ετσι συμπυκνώνονται οι τελικές ομάδες καρβοξυλικού οξέος και αλκοόλης στην άμορφη περιοχή του στερεού πολυμερούς, και μπορούν να αντιδράσουν. Μπορούν να επιτευχθούν με αυτό τον τρόπο μοριακά βάρη 128-152 kDa. O πολυμερισμός ενός ρακεμικού μείγματος του L - και D-λακτιδίου συνήθως οδηγεί στη σύνθεση του πολυ-DL-λακτιδίου (PDLLA), το οποίο είναι άμορφο. Η χρήση στερεοειδικών καταλυτών μπορεί να οδηγήσει σε ετεροτακτικό PLA το οποίο εμφανίζει κρυσταλλικότητα. Ο βαθμός κρυσταλλικότητας, και ως εκ τούτου, πολλές σημαντικές ιδιότητες, ελέγχεται σε μεγάλο βαθμό από την αναλογία των D, L εναντιομερών που χρησιμοποιούνται, και σε μικρότερο βαθμό από τον τύπο του καταλύτη που χρησιμοποιείται. Εκτός από γαλακτικό οξύ και το λακτίδιο, έχει χρησιμοποιηθεί, επίσης, ακαδημαϊκά ο O-καρβοξυανυδρίτης του γαλακτικού οξέος ("lac-OCA"), μία κυκλική ένωση πέντε μερών. Η ένωση αυτή είναι πιο δραστική από το λακτίδιο, καθώς ο πολυμερισμός της οδηγείται από την απώλεια ενός ισοδυνάμου διοξειδίου του άνθρακα ανά ισοδύναμο γαλακτικού οξέος. Δεν προκύπτει νερό στα προϊόντα.
Έχει αναφερθεί επίσης η άμεση βιοσύνθεση του PLA παρόμοια με αυτή των πολυ(υδροξυαλκανοειδών).
Κατασκευαστές
Από τον Ιούνιο του 2010, η NatureWorks ήταν η πρώτη σε παραγωγή PLA (βιοπλαστικό) στις ΗΠΑ. Η δεύτερη μεγαλύτερη παραγωγική εταιρεία PLA στον κόσμο είναι η weforyou Group με ετήσια δυναμικότητα καθαρού PLA και ενώσεων 50.000tn. Άλλες εταιρείες που ασχολούνται με την παραγωγή PLA είναι οι Evonik Industries (Γερμανία), Corbion PURAC Biomaterials (Ολλανδία) η οποία ανακοίνωσε ένα νέο εργοστάσιο παραγωγής 75.000 τόνων PLA στην Ταϊλάνδη το 2018, και αρκετοί Κινέζοι παραγωγοί. Ο κυρίαρχος παραγωγός PDLLA είναι οι Evonik Industries and Corbion PURAC. Η Corbion PURAC εδρεύει στην Ολλανδία και έχει εργοστάσια παγκοσμίως, και η μόνη εταιρεία που παράγει PDLA από το D-ισομερές του γαλακτικού οξέος. Οι Galactic και Total Petrochemicals έχουν μια συνεργασία κοινής παραγωγής, τη Futerro, που αναπτύσσει ένα προϊόν πολυγαλακτικού οξέος δεύτερης γενιάς. Το πρότζεκτ αυτό περιλαμβάνει την καταασκευή ενός πιλοτικού εργοστασίου παραγωγής PLA στο Βέλγιο ικανό για την παραγωγή 1.500 tn/yr.
Χημικές και φυσικές ιδιότητες
Λόγω της χηλικής φύσης του γαλακτικού οξέος, υπάρχουν πολλές διαφορετικές μορφές πολυλακτιδίου: πολυ-L-λακτίδιο (PLLA) είναι το προϊόν που προκύπτει από τον πολυμερισμό του L,L-λακτιδίου (επίσης γνωστό ως L-λακτίδιο). ΡLLΑ έχει κρυσταλλικότητα γύρω στο 37%, θερμοκρασία υαλώδους μετάβασης 60-65 °C, θερμοκρασία τήξης 173-178 °C και μέτρο ελαστικότητας 2,7–16 GPa. Το ανθεκτικό στη θερμότητα PLA μπορεί να αντέξει σε θερμοκρασίες από 110 °C. Το PLA είναι διαλυτό σε χλωριωμένους διαλύτες, θερμό βενζόλιο, τετραϋδροφουράνιο, και διοξάνιο.
Το πολυγαλακτικό οξύ μπορεί να επεξεργαστεί, όπως τα περισσότερα θερμοπλαστικά σε ίνες (για παράδειγμα, με χρήση συμβατικών διεργασιών νηματοποίησης με τήξη) και μεμβράνες. Το PLA έχει παρόμοιες μηχανικές ιδιότητες με το πολυμερές PETE, αλλά έχει σημαντικά χαμηλότερη μέγιστη συνεχή θερμοκρασία χρήσης. Η αντοχή τάσης για το 3-D τυπωμένο PLA έχει προσδιοριστεί προηγουμένως. Βρέθηκε να κυμαίνεται ευρέως ανάλογα με τις συνθήκες εκτύπωσης που επιτεύχθηκαν με χρήση RepRap 3-D εκτυπωτών. Αποτελέσματα από μια πρόσφατη μελέτη έδωσαν μία αντοχή τάσης στην εκτύπωση περίπου 50 MPa και  δείχνουν ότι η 3-D εκτύπωση του PLA επηρεάζει τις ιδιότητές του - έδειξαν μια ισχυρή σχέση μεταξύ αντοχής τάσης και ποσοστού κρυσταλλικότητας ενός 3-D τυπωμένου δείγματος και μια ισχυρή σχέση μεταξύ του ποσοστού κρυσταλλικότητας και της θερμοκρασίας εξωθητή (extruder).
Η θερμοκρασία τήξης του PLLA μπορεί να αυξηθεί κατά 40–50 °C και η θερμοκρασία θερμικής παραμόρφωσης μπορεί να αυξηθεί από περίπου 60 °C έως 190 °C με τη φυσική ανάμειξη του πολυμερούς με PDLA (πολυ-D-λακτίδιο). Τα PDLA και ΡLLΑ αποτελούν ένα εξαιρετικά τακτικό στερεοσύμπλοκο με αυξημένη κρυσταλλικότητα. Η θερμική σταθερότητα μεγιστοποιείται όταν χρησιμοποιείται ένα μείγμα 1:1, αλλά ακόμη και σε χαμηλότερες συγκεντρώσεις του PDLA 3-10%, εξακολουθεί να υπάρχει ουσιαστική βελτίωση. Στην τελευταία περίπτωση, το PDLA λειτουργεί ως παράγοντας δημιουργίας πυρήνων, αυξάνοντας έτσι το ποσοστό κρυστάλλωσης. Η βιοαποικοδόμηση του PDLA είναι πιο αργή απ' ότι για το PLA λόγω της υψηλότερης κρυσταλλικότητας του PDLA.
Υπάρχει επίσης το πολυ( L -λακτίδιο-co- D, L -λακτίδιο) (PLDLLA) – που χρησιμοποιείται ως PLDLLA/TCP  σε καλούπια στη μηχανική των οστών.
Εφαρμογές
αριστερά|μικρογραφία|Γεωύφασμα από μείγμα PLA "bio-flex" μικρογραφία|Βιοδιασπώμενα φλυτζάνια PLA σε χρήση σε εστιατόριο αριστερά|μικρογραφία|Φακελάκια τσαγιού κατασκευασμένα από PLA. Περιέχουν τσάι μέντας.
μικρογραφία|3D τυπωμένο Ανθρώπινο κρανίο με δεδομένα από την αξονική τομογραφία. Διαφανές PLA. To PLA χρησιμοποιείται ως πρώτη ύλη σε επιτραπέζιους 3D εκτυπωτές επεξεργασίας ινών (π.χ. RepRap). Τα τυπωμένα στερεά από PLA μπορεί να είναι εγκιβωτισμένα σε γύψινα καλούπια, στη συνέχεια να ψήνονται στο φούρνο, έτσι ώστε το προκύπτον κενό να μπορεί να πληρωθεί με τηγμένο μέταλλο. Αυτό είναι γνωστό ως "χύτευση κενού PLA", ένα είδος χύτευσης επένδυσης.